

**COMHAIRLE CHONTAE UIBH FHAILI**

**SCÉIM INFHEISTÍOCHTA DON OIDHREACHT THÓGTHA 2024**

**AGUS CÍSTE UM STRUCHTÚIR STAIRIÚLA 2024**

Is mian le Comhairle Chontae Uíbh Fhailí iarratais a fháil faoin Scéim Infheistíochta don Oidhreacht Thógtha (SIOT) 2024 agus faoin gCiste um Struchtúir Stairiúla (CSS) 2024, mar atá á fheidhmiú ag an Roinn Tithíochta, Rialtas Áitiúil agus Oidhreachta. Tá sé mar aidhm ag an Scéim um Oidhreacht Thógtha giaráil chaipitil phríobháideach a spreagadh chun infheistíocht a dhéanamh i roinnt tionscadail diansaothair ar scála beag chun Struchtúir Chosanta a dheisiú agus a chaomhnú agus i gcásanna áirithe iad siúd laistigh de Limistéir Chaomhantais Ailtireachta agus chun cabhrú le gairmithe caomhantais, oibrithe ceirde agus saoir oilte a bhfuil taithí acu a fhostú. Cuidíonn an Ciste um Struchtúir Stairiúla le hoibreacha chun struchtúir nó codanna de struchtúir atá i mbaol láithreach meathlú suntasach a chosaint agus féachann sé le struchtúir agus foirgnimh stairiúla a chaomhnú agus a fheabhsú ar mhaithe le leas comhphobal agus le leas an phobail i gcoitinne. **Ní féidir le hiarratasóirí leas a bhaint as maoiniú faoin gCiste um Struchtúir Stairiúla agus faoin Scéim Infheistíochta don Oidhreacht Thógtha sa bhliain chéanna**.

Is í Comhairle Chontae Uíbh Fhailí a riarfaidh an Scéim Infheistíochta don Oidhreacht Thógtha (SIOT) 2024. Féadfar deontais idir €2,500 agus €15,000 a bhronnadh, agus beidh ar iarratasóirí 50% ar a laghad de na costais iomlána a chur ar fáil. Ba chóir d'iarratasóirí na treoirlínte a léamh agus a bheith eolach ar chritéir agus ar choinníollacha cáilitheacha na scéime agus ní mór dóibh grianghraif de na hoibreacha atá beartaithe a chur isteach lena n-iarratas.

Is í Comhairle Chontae Uíbh Fhailí a riarfaidh an Ciste um Struchtúir Stairiúla (CSS) chomh maith. Ní rachaidh an cistiú iomlán atá ar fáil do gach tionscadal aonair thar 80% de chostas iomlán an tionscadail. Is riachtanas de chuid Chiste um Struchtúir Stairiúla é go bhfostóidh an t-iarratasóir gairmí caomhnaithe atá cáilithe go cuí chun maoirseacht a dhéanamh ar an obair. Cuirfidh **Sruth 1** deontais ar fáil  **ó €15,000 suas le €50,000** agustá sé dírithe ar dheisiúcháin riachtanacha agus ar oibreacha caipitil níos lú, ní bhreithneoidh an Roinn ach 3 iarratas in aghaidh an údaráis áitiúil ó úinéirí príobháideacha nó ó ghrúpaí pobail agus 1 iarratas ar fhoirgneamh poiblí. Cuireann **Sruth 2** deontais ar fáil  **ó €50,000 suas le €200,000** do thionscadail feabhsúcháin, athchóirithe nó athúsáide. Ní féidir ach iarratas amháin a chur ar aghaidh in aghaidh an údaráis áitiúil ó úinéirí príobháideacha nó ó ghrúpaí pobail agus iarratas amháin ar fhoirgneamh poiblí, sa chás a) gur léiríodh sochar soiléir pobail nó poiblí nó b) gur léiríodh sochar cónaithe soiléir (ní mór tionscadail den sórt sin a chur chun cinn tríd an bpróiseas pleanála de réir mar is gá).

**Sruth 1, Foshruth Aghaidheanna Siopaí Stairiúla** – chun caomhnú aghaidheanna siopaí stairiúla a spreagadh, iarrtar ar gach Údarás Áitiúil iarratas breise amháin a chur isteach faoi Shruth 1 le haghaidh deisiúcháin riachtanacha incháilithe agus iarratas amháin ar aghaidheanna siopaí i nGaeilge.

Cuirfidh **Sruth na Struchtúr Dúchasach** deontais ar fáil **ó €5,000 suas le €10,000** lehaghaidh deisiúcháin chaomhnaithe ar fhoirgnimh dhúchasacha nach bhfuil cosanta chun an struchtúr a chosaint agus iad a choinneáil in úsáid.  Féadfar deontas os cionn €200,000 a bhronnadh i gcúinsí eisceachtúla nuair a dhéanann an t-iarratasóir cás maidir le tábhacht an tionscadail agus na hoibreacha atá beartaithe. Ní féidir ach iarratas amháin a dhéanamh in aghaidh an údaráis áitiúil.

**Ní mór Ráiteas Modha oiriúnach arna dhréachtú ag gairmí caomhantais inniúil a bheith in éineacht le gach iarratas** **a fhaightear** faoin **Scéim Infheistíochta don Oidhreacht Thógtha** agus faoin **gCiste um Struchtúir Stairiúla**.

Tá foirmeacha iarratais agus sonraí do na scéimeanna thuas ar fáil le híoslódáil ar [www.offaly.ie](http://www.offaly.iee)

nó ina áit sin, is féidir cóipeanna crua a fháil ó Chomhairle Chontae Uíbh Fhailí, An Roinn Oidhreachta, Áras an Chontae, Bóthar Charleville, Tulach Mhór, Co. Uíbh Fhailí (057 9346800) nó trí ríomhphost chuig BHIS@offalycoco.ie nó HSF@offalycoco.ie

Ní mór do gach iarratasóir an Fhoirm Iarratais a chomhlánú agus a chur isteach, mar aon le doiciméid tacaíochta i gcóip leictreonach faoi **4 i.n. Déardaoin 18 Eanáir 2024.**

Ní mór **Scéim Infheistíochta don Oidhreacht Thógtha 2024/Ciste um Struchtúir Stairiúla 2024** a bheith marcáilte go soiléir ar iarratais agus iad a sheoladh ar ríomhphost chuig BHIS@offalycoco.ie. Nó **HSF@offalycoco.ie** **Ní ghlacfar le hiarratais dhéanacha**.

Ann Dillon

Stiúrthóir Seirbhísí,

An Rannóg Pleanála